Die Stille Oseaan se Ring van Vuur is 'n gebied waar gereelde aardbewings en vulkaniese uitbarstings plaasvind en is geleë op die rand van die midde-Stille Oseaan. Die hoefystervormige gebied van sowat 40 000 km word vereenselwig met 'n byna aaneenlopende reeks oseaanslote, vulkaniese groepe en/of aardkorsbewegings. Die Ring van Vuur het 452 vulkane en bevat meer as 75% van die wêreld se aktiewe of dormante vulkane.